
[bookmark: _Toc235522196]Cruthan agus Cànanan Eile
Tha sinn an geall air pròiseasan iarrtais is prògraman a thabhainn a tha soilleir is ruigsinneach agus a tha fosgailte do na h-uile. Ma dh’iarrar, faodar stiùireadh maoineachaidh agus foirmean iarrtais faighinn ann an cruthan eile, mar a tha a dhìth. Gus stuthan iarraidh ann an cruthan no cànanan eile, cuiribh fios gu Seirbheis Cheistean Alba Chruthachail le bhith a’ cur post-d gu: enquiries@creativescotland.com  

Ma tha sibh b/Bodhar agus nur cleachdaiche BSL, gheibhear cothrom air ar seirbheisean tron phrògram Contact Scotland-BSL. Thigibh gu: www.contactscotland-bsl.org airson barrachd fiosrachaidh.
[bookmark: _Toc235522197]Taic Ruigsinneachd gus Tagradh a Dhèanamh
Is urrainn do dh’Alba Chruthachail taic a thoirt dhaibh le cosgaisean nan seirbheisean a bheir taic dhuibh agus sibh a' cur a-steach airson maoineachadh. Tha taic ruigsinneachd ri fhaighinn do dhaoine fa leth — no dhan phrìomh neach-iarrtais ann am buidheann — a tha air an comharrachadh ciorramach fo Achd na Co-ionannachd 2010, mar eisimpleir:   
· b/Bodhar no maol sa chlaisneachd 
· Ciorramach 
· Tinneas leantainneach no tinneas inntinn 
· Niùro-iomadach (m.e dyslexia, òtasam, ADHD) 

Gus faighinn a-mach dè an taic a tha ri faighinn agus mar a dh’iarrar i, faicibh earrann na Taic Ruigsinneachd air làrach-lìn Alba Chruthachail. Ma tha sibh feumach air taic ruigsinneachd, nach cuir sibh fios gu Alba Chruthachail co-dhiù 4 seachdainean ro cheann-latha nan iarrtasan le bhith a’ cur post-d gu: accesssupportrequests@creativescotland.com 

[bookmark: _Toc235522198]Dè a tha ann am VACMA?
’S e a th’ anns na Duaisean Luchd-ealain Lèirsinneach is Luchd-ciùird (VACMA) prògram a tha a’ tabhann sgeamaichean thabhartasan beaga a tha air a lìbhrigeadh ann an com-pàirteachas le farsaingeachd de dh'ùghdarrasan ionadail agus bhuidhnean ealain air feadh na h-Alba. Tha na sgeamaichean air an ruith gu h-ionadail leis na com-pàirtichean seo. 

Tha VACMA a’ tabhann bhursaraidhean suidhichte de £500 is £1000. ’S e adhbhar nam bursaraidhean seo gus taic a chumail ri luchd-ealain lèirsinneach agus luchd-ciùird san leasachadh chruthachail agus phroifeiseanta aca. 

Tha dà cheann-latha aig VACMA: 
· Ceann-latha an fhoghair: 5f, 20 Dàmhair 2026
· Ceann-latha a’ Gheamhraidh: 5f, 2 Gearran 2027

Dearbhaich leis an sgeama ionadail agaibh mus cuir sibh a-steach oir cha bhi cuid de chom-pàirtichean a’ ruith ach aon cheann-latha. Airson liosta shlàn de chom-pàirtichean is ceanglaichean ris na sgeamaichean fa leth, rachaibh gu làrach-lìn Alba Chruthachail. 

[bookmark: _Toc235522199]Ion-roghnachd
[bookmark: _Toc235522200]Cò a dh’fhaodas tagradh a chur a-steach?
Tha a' mhaoin seo airson luchd-ealain lèirsinneach agus luchd-ciùird gnìomhach a tha stèidhichte ann an Alba. 

Gus a bhith ion-roghnach, feumaidh sibh a bhith:
· A’ fuireach no a’ cumail suas stiùidio san sgìre ùghdarrais ionadail dha bheil sibh a’ cur iarrtas.
· Air Aithisg Deireadh a’ Phròiseict a chur a-staigh ma fhuair sibh VACMA roimhe.
 
Faodaidh oileanaich pàirt-tìde iarrtas a dhèanamh, ach feumaidh sibh:
· Fianais a thoirt seachad mun inbhe pàirt-tìde agaibh 
· A’ dearbhadh nach eil a’ ghnìomhachd dha bheil sibh a’ cur a-steach na thaic dhan obair oilthighe agaibh. 

Tha tuilleadh fiosrachaidh a thaobh ion-roghnachd oileanaich an lùib nan ceistean cumanta VACMA (Eàrr-ràdh 2).

Cuiribh fios dhan chom-pàirtiche ionadail agaibh ma tha sibh ag iarraidh barrachd fiosrachaidh mu ion-roghnachd. 

[bookmark: _Toc235522201]Cò nach fhaod iarrtas a chur a-steach? 
Chan eil sibh ion-roghnach gus tagradh a dhèanamh airson na maoin seo mas e is gu bheil sibh:
· Nur n-oileanaich làn-thìde
· Mur eil sibh a’ fuireach, no a’ cumail suas stiùidio, san sgìre ùghdarrais ionadail dha bheil sibh a’ cur iarrtas
· Ag obair ann an cruth-ealain eile seach ealain lèirsinneach no ciùird.
· Air maoineachadh VACMA fhaighinn roimhe ach nach do chuir sibh aithisg deireadh a’ phròiseict a-steach ro cheann-latha an iarrtais. 

[bookmark: _Toc235522202]Fiosrachadh mu Mhaoineachaidh
[bookmark: _Toc235522203]Cò air an ghabh an t-airgead a chleachdadh? 
Tha na bursaraidhean air an dealbhadh gur ùr cuideachadh le bhith a’ toirt fàs is leasachadh air ur cleachdadh proifeiseanta. Faodaidh sibh am maoineachadh a chleachdadh airson grunn diofar ghnìomhan a' gabhail a-steach: 

· Trèanadh agus Leasachadh: Dh'fhaodadh seo a bhith a' gabhail a-steach cùrsaichean proifeiseanta, bùithtean obrach no ionnsachadh co-leithid.
· Meantoradh agus leasachadh sgilean: Ag obair le meantor no a’ togail sgilean ùra gus taic a chumail ris an fhàs chruthachail agaibh.
· A’ cur bheachdan ùra gu deuchainn: A’ feuchainn dòighean-obrach, stuthan no innleachdan cruthachail ùra. 
· Rannsachadh agus leasachadh: A’ dèanamh rannsachadh air cruinneachadh obrach ùr.
· Cleachdaidhean seasmhach: A’ cur stuthan seasmhach is ath-nuadhachail, dealbhadh cruinn is pròiseasan de bhuaidh ìosail gu deuchainn.
· Muinntireasan: A' gabhail pàirt ann am muinntireas a tha a' cumail taic ris an leasachaidh chruthachail is phroifeasanta agaibh.
· Uidheamachd riatanach: A' ceannach uidheamachd a tha, gu soilleir, gur cuideachadh le bhith ri deuchainneachd no gus an cleachdadh agaibh a leasachadh. 
· A’ cruthachadh obair ùr: Taic a bharrachd a dh’ionnsaigh obair ùr a dhèanamh airson taisbeanadh no taisbeantas poblach. 


[bookmark: _Toc235522204]Dè na rudan ris nach toir am maoineachadh taic? 
Cha chur VACMA taic ri: 
· Gnìomhachdan a tha a’ tòiseachadh ro thràth: Feumaidh pròiseactan tòiseachadh co-dhiù 8 seachdainean às dèidh ceann-latha nan iarrtasan. Cha toirear taic do ghnìomhachdan a tha gu bhith a' tòiseachadh nas tràithe na sin. 
· Luchd-ealain/ciùird aig nach eil eòlas air a bhith a’ taisbeanadh an cuid obrach gu poblach: A’ gabhail a-steach an fheadhainn a tha a' toirt seachad obair tro na meadhanan sòisealta a-mhàin.  
· Teisteanasan acadaimigeach creideasaichte: Tha seo a’ gabhail a-steach foghlam no trèanadh sam bith aig a bheil teisteanas foirmeil aig an deireadh. 
· Obair co-cheangailte ri gnothachas: Chan eil maoineachadh ri fhaighinn airson a bhith a’ tòiseachadh ghnìomhachasan ùra no airson leasachadh ghnìomhachasan.
· Cosgaisean margaidheachd is làraich-lìn: Iarrtasan le fòcas gu ìre mhòr air margaidheachd no cruthachadh làrach-lìn.
· Filmeadaireachd (ach a-mhàin ma tha e mar phàirt de chleachdadh lèirsinneach): Chan eil seo ion-roghnach ach a-mhàin ma tha luchd-ealain lèirsinneach ag obair le dealbhan gluasadach mar phàirt den chleachdadh aca.
· Pròiseactan coimhearsnachd no foghlaim: Pròiseactan le fòcas coimhearsnachd no teagaisg.
· Dealbhadairean grafaigeach agus sgead-dhealbhaichean: Cha toir a’ mhaoin seo taic do dhealbhadairean grafaigeach. Faodaidh sgead-dheabhaichean cur a-steach mas urrainn dhaibh dearbhadh gu bheil iad ri cleachdadh cruthachail neo-eisimileach a bharrachd air obair do chliantan.
· Obair togail no ath-sgeadachaidh: Ath-sgeadachadh air stiùidiothan no pròiseactan togail eile den leithid.
· Iarrtasan a tha airson cosgaisean frèamaidh is taisbeanaidh a-mhàin: Iarrtasan a tha airson cosgaisean freàmaidh is taisbeanaidh. 
· Maoineachadh dùbailte: Pròiseactan a tha a’ gabhail a-steach maoineachadh com-pàirteachais bho phrògraman VACMA no Alba Chruthachail eile.


[bookmark: _Toc235522205]Dè an t-sùim a dh’fhaodas mi iarraidh? 
Tha VACMA a’ tabhann bhursaraidhean suidhichte de £500 is £1,000. Bu chòir dhuibh cur a-steach airson na h-ìre de bhursaraidh a tha a’ freagairt as fheàrr air ìre a' chùrsa-obrach agaibh.
[bookmark: _Toc235522206]Slatan-tomhais na Maoin
[bookmark: _Toc235522207]Slatan-tomhais 
Bheir VACMA prìomhachas do dh’iarrtasan a sheallas gu soilleir: 

· Dealas a thaobh cleachdadh: Tha an t-iarrtas agaibh a’ sealltainn eòlas buntainneach agus dealas leantainneach a thaobh leasachadh a’ chleachdaidh ealain lèirsinnich no ciùird agaibh.

· Leasachadh cruthachail: Bidh an tagradh agaibh a’ mìneachadh gu soilleir mar a bhios am maoineachadh gur cuideachadh gus leasachadh mar neach-ealain no neach-dèanaimh agus mun eadar-dhealachadh a nì e dhan chleachdadh agaibh.

· Plana pròiseict soilleir: Tha an tagradh agaibh a’ toirt seachad geàrr-chunntas soilleir air na tha sibh an dùil dèanamh leis a’ mhaoineachadh agus mar a nì sibh sin.

Beachdachaidh sinn air na leanas cuideachd
Tha Alba Chruthachail is gach com-pàirtiche VACMA eile an geall air taic a chumail ri Co-ionannachdan, Iomadachd agus Ion-ghabhaltachd (EDI) agus Seasmhachd Àrainneachdail. 
  
Chaidh am prògram VACMA a dhealbhachadh gus cothroman ruigsinneach a chruthachadh air maoineachadh poblach agus gus daoine a chuideachadh gus adhartas a dhèanamh sa chleachdadh aca as bith dè na cnapan-starra a tha nan aghaidh.  
 
Ma bhios tòrr iarrtais ann, dh’fhaodte gun toirear prìomhachas do:  
· Daoine nas ùire do mhaoineachadh poblach 
· Daoine aig an robh nas lugha chothroman gus an cuid cleachdaidh a thoirt air adhart. 
 
Cuiridh sinn prìomhachas cuideachd air pròiseactan is gnìomhachdan a bheir fa-near do agus a nì obair gus a’ bhuaidh air an àrainneachd a lughdachadh. 
 
Dh’fhaodte gum bi na goireasan seo feumail:
· Resources | Shape Arts 
· Goireas Àrainneachail an Luchd-ealain | Fife Contemporary  
· Goireasan airson Luchd-ealain | Cultar airson Gnàth-thìde ann an Alba 


[bookmark: _Toc235522208]Na tha sinn a’ sireadh
Tha na nòtaichean a leanas ann gus tuigse a thoirt dhuibh air na tha sinn ag iarraidh ann an iarrtas. 

Dealas a thaobh Cleachdadh 
Tha sinn airson faicinn gu bheil sibh ri cleachdadh ealain lèirsinneach no ceàird a tha gnìomhach agus gu bheil sibh dìcheallach mu dheidhinn. Coimheadaidh sinn air na stuthan tagraidh uile agaibh, a’ gabhail a-steach:

· An Cunntas-beatha agaibh
· Dèan cinnteach gu bheil e ùraichte, agus cuiribh na rudan a rinn sibh bho chionn ghoirid an toiseach. 
· Cuiribh fòcas air gnìomhan co-cheangailte ri ealain - fàg rud sam bith a-mach às nach eil buntainneach dhan obair chruthachail agaibh. 
· Tha molaidhean feumail san stiùireadh seo le artquest mu bhith a' sgrìobhadh cunntas-beatha neach-ealain.

· Na freagairtean sgrìobhte agaibh
· Cleachdaibh am foirm tagraidh gus cuir ris an fhiosrachadh air a’ chunntas-beatha agaibh.
· Mìnich am pròiseas agus na dòighean obrach a chleachdas sibh gur an obair agaibh a dhèanamh. 
· Innsibh dhuinn am bi an obair agaibh a' coimhead air cuspairean no cùisean sònraichte.

· Eisimpleirean den obair agaibh
· Taghaibh dealbhan de dheagh chàileachd a tha a’ riochdachadh na h-obrach làithrich agaibh.
· Ma tha sibh an dùil obrachadh ann an cruth no meadhan ùr, cuiribh a-steach 1 no 2 ìomhaigh a tha a’ sealltainn an atharrachaidh seo. 
· Is dòcha gum bi an stiùireadh seo mu bhith a’ togail dhealbhan den obair-ealain agaibh feumail dhuibh.


Leasachadh Cruthachail 
Tha sinn airson tuigsinn dè an diofar a nì am maoineachadh dhan chleachdadh agaibh agus mar a bheir e cuideachadh dhuibh gus leasachadh mar neach-ealain no neach-dèanamh. 

Bu chòir dhan tagradh agaibh na rudan a leanas gu soilleir a mhìneachadh: 
· Dè tha sibh airson dèanamh leis a' bhursaraidh?
· Carson a tha sibh airson a dhèanamh? 
· Mar a leasaicheas e ur cleachdadh.

Feuchaibh ri bhith cho mionaideach ’s a ghabhas. Mar eisimpleir: 
· Ma tha sibh a’ cur a-steach airson trèanadh no meantoradh, cò leis am bi sibh ag obair is carson? 
· Mìnich mar a bhios a’ ghnìomhachd agaibh gur cuideachadh gus leasachadh mar neach-ealain no neach-dèanamh, agus mar a bheir e buaidh air na sgilean cruthachail is air na beachdan agaibh.

Plana Pròiseict Soilleir
Tha sinn airson fios a bhith againn gu bheil na tha sibh a’ moladh reusanta agus gun gabh a choileanadh. Bidh sinn a’ sireadh na leanas:

· Clàr-ama soilleir, a’ sealltainn structar a' phròiseict.
· Cuimhnichibh a bhith a’ fàgail co-dhiù 8 seachdainean às dèidh ceann-latha nan iarrtasan mus tòisich sibh air gnìomhachd sam bith. Chan urrainn dhuinn maoin a thoirt do rud sam bith a thòisicheas mus faigh sibh co-dhùnadh.

· Seall gu bheil sibh air beachdachadh air cunnartan agus gu bheil planaichean agaibh gus dèiligeadh riutha.
· Mar eismpleir, an do rinn sibh sgrùdadh air na cinn-latha agus na cothroman airson cùrsa no muinntireas? 
· A bheil plana eile agaibh ma dh'atharraicheas rudeigin? 

· Ma tha sibh a’ cur a-steach airson taic airson taisbeanadh no muinntireas, bu chòir dhuibh litir dearbhaidh a chur a-steach bhon àite no buidheann far an tachair seo. Bu chòir seo mìneachadh dè an ròl a bhios aca agus dè chuireas iad ris.


· Ma tha sibh an dùil an taisbeanadh agaibh fhèin a chur air dòigh, seallaibh dhuinn gu bheil sibh air beachdachadh air:
· Mar a ruigeas sibh luchd-amais
· Ruigsinneachd an ionaid.

Buidseat
· Chan fheum sibh buidseat a thoirt seachad oir tha ìrean nam bursaraidhean stèidhichte.
· Ach, bu chòir dhuibh dèanamh cinnteach gun gabh a’ ghnìomhachd a tha sibh a’ moladh a choileanadh taobh a-staigh na sùim a tha sibh ag iarraidh. 

Ma tha sibh ag obair le daoine eile (leithid mheantoran no oidean): 
· Dèan cinnteach gun toir sibh pàigheadh cothromach dhaibh. 
· Gheibhear stiùireadh air ìrean pàighidh air làrach-lìn Alba Cruthachail. 

Chan eil maoineachadh com-pàirteachais riatanach, ach: 
· Mas e ’s nach eil am bursaraidh VACMA a’ maoineachadh ach pàirt den phròiseact no gnìomhachd agaibh, mìnichibh dè a’ phàirt a bhios e a' maoineachadh agus ciamar a tha sibh gu bhith a’ maoineachadh a’ chòrr dheth.
· Faodaidh sibh tabhartasan airgid no stuthail (mar eisimpleir, àite no stuthan) a chur san tagradh agaibh. 

Maoineachadh Dùbailte:
· Tha VACMA a’ faighinn taic bho Alba Chruthachail tro mhaoineachadh bhon Chrannchur Nàiseanta, cha ghabh a chleachdadh mar co-mhaoineachadh le prògram Alba Chruthachail sam bith eile. Tha seo a’ gabhail a-steach, ach gun a bhith cuingealaichte ri, sgeamaichean VACMA eile, Maoin Fhosgailte do Dhaoine fa Leth agus am Bursaraidh Siubhal Stephen Palmer. 

[bookmark: _Toc235522209]Cosgaisean Ruigsinneachd Pearsanta
Faodaidh daoine a tha air am meas ciorramach fo Achd na Co-ionannachd 2010, agus an fheadhainn le dleastanasan cùraim, iarrtas a dhèanamh airson taic le Cosgaisean Ruigsinneachd Pearsanta. 'S e a th' annta seo ach cosgaisean co-cheangailte ris na feumalachdan ruigsinneachd agaibh, agus dh’fhaodadh iad a bhith a’ gabhail a-steach atharrachaidhean reusanta no taic gus do chuideachadh, no gus prìomh chom-pàirtiche a chuideachadh, gus làn phàirt a ghabhail anns a’ ghnìomhachd a tha sibh a’ moladh.
 
Prìomh-phuingean:
· Tha Cosgaisean Ruigsinneachd Pearsanta air leth bhon iarrtas bursaraidh agaibh.
· Seo gus an urrainn dhuibh am bursaraidh air fad a chosg air a’ ghnìomhachd a tha sibh a’ planadh.
· Ma bhios e buntainneach, thèid iarraidh oirbh geàrr-chunntas agus mion-sgrùdadh a thoirt seachad air na Cosgaisean Ruigsinneachd Pearsanta agad anns an fhoirm iarrtais.
 
Airson barrachd fiosrachaidh air Cosgaisean Ruigsinneachd Pearsanta, leugh na Ceistean Cumanta mu VACMA (Eàrr-ràdh 2).

[bookmark: _Toc235522210]Am Pròiseas Tagraidh
[bookmark: _Toc235522211]Mar a nithear tagradh
Gus tagradh a dhèanamh: 
· Cleachdaibh am foirm-iarrtais ceart airson na sgìre ionadail agaibh.
· Leanaibh am pròiseas aig an sgeama ionadail agaibh gus an t-iarrtas agaibh a chur a-steach. 

Gheibhear lethbhreac de na ceistean tagraidh ann an Eàrr-ràdh 1 aig deireadh na sgrìobhainn seo.

Na bu chòir dhuibh cur san iarrtas agaibh:

Còmhla ris an fhoirm-iarrtais, thèid iarraidh oirbh na leanas a chur a-staigh: 
· An Cunntas-beatha agaibh
· 6 eisimpleirean de dh’obair o chionn ghoirid.
· Foirm Sgrùdaidh Co-ionannachd. 

Cuidichidh am Foirm Sgrùdaidh Co-ionannachd sinn gus tuigsinn cò tha VACMA a' ruigsinn. Tha e gun urra agus thèid a chumail air leth bhon iarrtas agaibh, agus cha toir e buaidh sam bith air a’ cho-dhùnadh. Tha an dàta air fad air an riaghladh gu dìomhair, a rèir laghan Dìon Dàta agus GDPR. Mur a h-eil fios agaibh air cuid den fhiosrachadh no nach eil sibh airson a thoirt seachad, faodaidh sibh am bogsa “B’ fheàrr leam gun a ràdh” a lìonadh. 

Thoiribh fa-near: Ma bhios an t-iarrtas agaibh soirbheachail, dh’fhaodte gun cleachd sinn eisimpleir den obair agaibh ann an aithisgean agus stuthan sanasachd. Thoiribh fa-near gu bheil dleastanas aig gach sgeama airson an t-sanais prìobhaideachd aca fhèin a tha a’ buntainn ris an fhiosrachadh a bheir sibh seachad san iarrtas agaibh agus mar a thèid a làimhseachadh. Tha am brath seo an cois an fhoirm iarrtais - leughaibh e mus cuir sibh an t-iarrtas agaibh a-steach. 

[bookmark: _Toc235522212]Pròiseas co-dhùnaidh 
1. Dearbhadh air ion-roghnachd
· Bidh gach iarrtas a’ dol tro sgrùdadh ion-roghnachd thùsail gus dèanamh cinnteach gu bheil iad a’ coileanadh riatanasan na maoine. 

2. Lèirmheas pannail 
· Nì pannal lèirmheas air iarrtasan ion-roghnach. Tha am pannal air a dhèanamh suas de riochdairean bhon bhuidheann chom-pàirteachaidh ionadail agus eòlaichean bhon taobh a-muigh leithid luchd-ealain, luchd-dèanaimh, luchd-glèidhidh, oidean agus proifeiseantaich ealain eile. Dh’fhaodte gum bi luchd-obrach Alba Chruthachail an làthair aig pannalan gus faicinn na tha a' dol. Bidh pannalan ag atharrachadh gu tric gus dèanamh cinnteach gu bheil sreath de ghuthan a’ cur ris a’ phròiseas cho-dhùnaidh. 

3. Pròiseas a’ phannail
· Leughaidh am pannal an t-iarrtas sgrìobhte agaibh agus nì iad sgrùdadh air. 
· Bidh iad a' beachdachadh air na stuthan lèirsinneach agus sgrìobhte a rèir nan slatan-tomhais. Tha na molaidhean airson duaisean stèidhichte air na deasbadan seo. 
· Tha co-dhùnaidh stèidhichte air na chuireas sibh a-steach a-mhàin - cha cleachd buill a’ phannail fiosrachadh sam bith a th’ aca mur deidhinn no mu ur cuid obrach mar-thà.  
· Tha an dòigh co-dhùnaidh seo a tha stèidhichte air fianais a’ dèanamh cinnteach gum bi cothrom na Fèinne aig a h-uile tagraiche. Na gabh ris gum bi eòlas aig a’ phannal oirbh no gum faca iad an obair agaibh mar-thà. 

4. Co-dhùnaidhean
· Cluinnidh sibh air ais taobh a-staigh 8 seachdainean den cheann-latha agus thèid fios a chur thugaibh ma bhios dàil an.  

Mur eil sibh soirbheachail: 
· Faodaidh sibh fios air ais iarraidh.  
· Ma thèid an t-iarrtas agaibh a dhiùltadh, chan eil seo a’ ciallachadh nach eil an obair agaibh de dh’àrd-chàileachd – is dòcha gu bheil e dìreach a’ ciallachadh gun robh feadhainn eile na bu fhreagarraiche an turas seo.  
· Tha na maoinean seo gu math farpaiseach is mar sin, dh’fhaodte nach fhaigh cuid de dh’iarrtasan làidir maoineachadh.
· Tha iomadh tagraiche air iarrtas soirbheachail a chur a-steach às dèidh dhaibh fios-air-ais a chleachdadh gus am moladh aca a neartachadh.


Às dèidh Maoineachadh
[bookmark: _Toc235522213]Riatanasan Aithris 
Thathar an dùil gun lìon a h-uile neach-iarrtais soirbheachail Aithisg Sgrùdaidh Deireadh Pròiseict. Tha an aithisg seo gar cuideachadh gus buaidh nam bursaraidhean a dhearcnachadh agus tha i a’ cumail taic ri leasachadh an sgeama. Bidh comas aig ur com-pàirtiche ionadail ri teamplaid na h-aithisg a thoirt dhuibh.

Feumaidh a h-uile duine a gheibh maoineachadh VACMA Aithisg Sgrùdaidh Deireadh Pròiseict a chur a-staigh mus tèid aca air iarrtas a dhèanamh airson bursaraidh VACMA eile.

[bookmark: _Toc235522214]Barrachd fiosrachaidh agus taic 
Airson ceistean a thaobh an ion-roghnachd agaibh, am pròiseas iarrtais, stiùireadh no foirm-iarrtais, cuiribh fios dhan sgeama ionadail agaibh.

Tha liosta shlàn de chom-pàirtichean an sàs agus ceanglaichean ri sgeamaichean fa leth rin lorg aig www.creativescotland.com/vacma 

Ma tha ceist coitcheann sam bith agaibh mu VACMA no prògram maoineachaidh sam bith eile aig Alba Chruthachail, cuiribh fios gu Seirbheis nan Ceistean aig Alba Chruthachail le post-d gu: enquiries@creativescotland.com  


[bookmark: _Toc235522215]Eàrr-ràdh 1 – Ceistean Iarrtais 
Tha an eàrr-ràdh seo a’ toirt liosta de na ceistean a tha an cois an fhoirm-iarrtais, ach feumaidh sibh foirm-iarrtais na sgìre agaibh fhèin a chleachdadh nuair a tha sibh a’ cur a-steach. Gheibhear seo air làrach-lìn a’ chom-pàirtiche ionadail agad.

Ainm laghail (airson adhbharan ionmhasail is cùmhnaint):

An t-ainm as fheàrr leat (ma tha seo eadar-dhealaichte ris an ainm laghail agad): 
 
Riochdairean (roghainneil):  

Seòladh-puist: 

Còd-puist: 

Àireamh fòn conaltraidh:  

Post-d:

Làrach-lìn (roghainneil):

Dè am prìomh seòrsa gnè-ealain a th' agaibh? (taghaibh): 
· Ceàird
· Ealainean Lèirsinneach

Cò às na h-aithrisean a leanas a tha a’ buntainn ribh? (comharraichibh): 
· Tha mi a’ fuireach ann an [ainm na Sgìre Ùghdarrais Ionadail]  
· Tha mi a’ cumail suas stiùidio ann an [ainm na Sgìre Ùghdarrais Ionadail]. 

Thoiribh dhuinn seòladh an stiùidio, ma tha seo buntainneach:

Dè an ìre bursaraidh dha bheil sibh a' cur a-steach? (taghaibh): 
· Bursaraidh £500 
· Bursaraidh £1000 

Cùine a thòisicheas am pròiseact agaibh: 

Cùine a thig am pròiseact agaibh gu crìch:

Thoiribh seachad geàrr-chunntas goirid air a’ ghnìomhachd a tha sibh a’ moladh. (Suas ri 30 facal) Dh’fhaodte gun cleachd sinn an teacsa seo airson margaidheachd is conaltradh ma bhios sibh soirbheachail.

Innsibh dhuinn mun chleachdadh chruthachail agaibh. (Suas ri 250 faclan) Dè seòrsa obair a bhios sibh a' dèanamh agus ciamar a nì sibh i? Am bi an obair agaibh a' coimhead air cuspairean no cùisean sònraichte?

Dè seòrsa rud ris an toir am bursaraidh taic? (Suas ri 300 faclan) Ma bhios sibh soirbheachail, ciamar a chosgas sibh a' mhaoin agaibh. Feuchaibh a bhith cho mionaideach ’s a ghabhas. 

Ciamar a chuireas am bursaraidh seo ris an leasachadh chruthachail is phroifeasanta agaibh? (Suas ri 300 faclan) Ciamar a bhios a’ ghnìomhachd agaibh a’ togail air an obair a rinn sibh gu ruige seo, agus dè an diofar a nì e dhan chleachdadh ealain lèirsinneach no ceàird agaibh. 

Thoiribh dhuinn loidhne-ama ghoirid airson a’ phròiseict agaibh agus innsibh dhuinn ciamar a bhios sibh a’ stiùireadh cunnart sam bith. (Suas ri 200 faclan) Mìnichibh prìomh ìrean a’ phròiseict agaibh agus innsibh dhuinn mu mar a dhèiligeas sibh ri cunnart sam bith a comharraich sibh. Faodaidh sibh puingean-peileir a chleachdadh san earrainn seo.

Ma tha eileamaid phoblach sa mholadh agaibh, innsibh dhuinn cò a tha sibh a’ feuchainn ri ruigsinn agus mar a nì sibh cinnteach gu bheil e ruigsinneach. (Suas ri 200 faclan) Thoir an aire nach eilear an dùil gum bi toradh poblach ann. 

A bheil sibh airson fios a thoirt dhan phannal air bacaidhean sam bith a tha air buaidh a thoirt air ur chomas ur chuid cleachdaidh no gnìomhachd a thoirt air adhairt. (Suas ri 200 facal)  Ma tha, innsibh dhuinn mun deidhinn an seo.  

Innnsibh dhuinn ciamar a lùghdaicheas sibh a’ bhuaidh àrainneachdail a bheir a’ ghnìomhachd a tha sibh a’ moladh air an àrainneachd agus/no ciamar a tha sibh a’ dèiligeadh ri adhbharan is buaidh atharrachadh air a’ ghnàth-shìde tron chleachdadh agaibh. (200 faclan aig a' char as motha)

An d’ fhuair sibh maoineachadh tro VACMA no prògram maoineachaidh sam bith eile aig Alba Chruthachail anns an 3 bliadhna mu dheireadh? (taghaibh): 
· Fhuair
· Cha d’ fhuair
Ma fhuair, innsibh dhuinn dè an t-ainm a th’ air a' mhaoin agus dè a’ bhliadhna san deach a buileachadh. 

A bheil sibh a' feitheamh ri co-dhùnadh mu phrògram maoineachadh eile aig Alba Chruthachail aig an àm seo? (taghaibh): 
· Tha
· Chan eil
Ma tha, innsibh dhuinn dè an t-ainm a th’ air a' phrògram maoineachaidh. 


Dè am buidseat iomlan a tha aig a’ phròiseact agaibh (gun a bhith a’ toirt a-steach cosgaisean ruigsinneachd pearsanta)? Bu chòir seo a bhith aig co-dhiù ìre a' bhursaraidh. 


Ma tha am pròiseact agaibh an eisimeil maoineachadh sam bith eile, innsibh dhuinn cò as a thig an t-airgead agus a bheil e air a dhaingneachadh.

A bheil sibh airson cur a-steach airson taic le Cosgaisean Ruigsinneachd Pearsanta? (taghaibh): 
· Tha
· Chan eil 

Ma tha, nach toir sibh geàrr-chunntas air na Cosgaisean Ruigsinneachd Pearsanta agaibh agus mar a tha iad co-cheangailte ris a' ghnìomhachd a tha sibh a’ moladh. Bu chòir dhuibh innse dhuinn dè an t-sùim a tha sibh ag iarraidh le briseadh sìos sìmplidh de na cosgaisean seo.

Dèanaibh liosta de dh’eisimpleirean den obair agaibh gu h-ìosal:

	 
	Cunntas air an obair ealain m.e. tiotal, meadhan, meud, àite
	A’ bhliadhna a rinneadh e/a thaisbeanadh e

	1 
	 
	 

	2 
	 
	 

	3 
	 
	 

	4 
	 
	 

	5 
	 
	 

	6 
	 
	 





[bookmark: _Toc235522216]Eàrr-ràdh 2 – Ceistean Cumanta  

A bheil crìoch air àireamh nan iarrtasan VACMA a dh’fhaodas mi a dhèanamh? 
Chan eil crìoch air àireamh nan iarrtasan VACMA a dh’fhaodas sibh dèanamh, ach chan urrainn dhuibh ach aon iarrtas a dhèanamh anns gach cuairt. Ma tha sibh air bursaraidh VACMA fhaighinn roimhe, feumaidh sibh aithisg deireadh pròiseict a chur a-steach mus dèan sibh ath-thagradh.

Nuair a tha ìrean àrda de dh’iarrtas ann, dh’fhaodte gun toir sinn prìomhachas do luchd-iarrtais a tha ùr do mhaoineachadh poblach agus dhaibhsan aig nach robh mòran cothroman leasachaidh. 

Dè an Sgeama VACMA dham bu chòir dhomh a chur a-steach? 
Bu chòir dhuibh a chur a-steach dhan sgeama san Ùghdarras Ionadail sa bheil sibh a’ fuireach. Mura h-eil sgeama VACMA san sgìre sa bheil sibh a’ fuireach, faodaidh sibh cuir a-steach do sgeama ann an sgìre eile sa bheil sibh a’ cumail suas stiùidio. Mura h-eil sibh cinnteach, dearbhaich leis an sgeama buntainneach mus cuir sibh iarrtas a-steach. 

Chan eil sgeama VACMA ionadail san sgìre agam, am faod mi cur a-steach do sgeama eile? 
Mura h-eil sgeama VACMA san sgìre sa bheil sibh a’ fuireach, faodaidh sibh cuir a-steach do sgeama ann an sgìre eile sa bheil stiùidio agaibh. 

Ciamar a tha fios agam a bheil sgeama VACMA san sgìre ionadail agam? 
Gheibhear liosta shlàn de sgeamaichean VACMA air làrach-lìn Alba Chruthachail. Bidh cuid de sgeamaichean VACMA a’ còmhdachadh còrr is aon sgìre Ùghdarrais Ionadail. Far a bheil seo ann, thèid a mhìneachadh gu soilleir anns an tiotal. 

Mura h-eil sibh cinnteach fhathast a bheil VACMA a’ còmhdachadh na sgìre agaibh cuiribh fios gu Sgioba nan Ceistean air enquiries@creativescotland.com.  

Dè th’ ann an Cosgaisean Ruigsinneachd Pearsanta? 
Tha Cosgaisean Ruigsinneachd Pearsanta nan cosgaisean a tha co-cheangailte ri bhith a’ toirt bacaidhean air falbh dhuibh fhèin (no bho phrìomh co-obraiche sa phròiseact agaibh) a thaobh ciorram no dleastanasan cùraim. Is urrainn VACMA Cosgaisean Ruigsinneachd Pearsanta a thoirt seachad a tha a’ buntainn gu dìreach ri lìbhrigeadh a’ phròiseict no gnìomhachd agaibh.

Tha Cosgaisean Ruigsinneachd Pearsanta air leth bhon iarrtas bursaraidh agaibh. Tha seo a’ dèanamh cinnteach gun cosg gach neach-iarrtais am bursaraidh slàn air a’ gnìomhachd a tha iad a' moladh.

Cò a dh’fhaodas Cosgaisean Ruigsinneachd Pearsanta iarraidh? 
Faodaidh sibh taic iarraidh le Cosgaisean Ruigsinneachd Pearsanta ma tha sibh fhèin no prìomh cho-obraiche sa phròiseact agaibh: 
· b/Bodhar
· Ciorramach
· Niùro-iomadach
· Ma tha tinneas leantainneach no staid-slàinte fad-ùine oirbh no orra 
· Ma tha dleastanasan cùraim agaibh/aca. 

’S e cuid de dh’eisimpleirean de chosgaisean ruigsinneachd: 
· Neach-mìneachaidh BSL 
· Teicneòlas Taice 
· Cosgaisean airson Neach-obrach Taice
· Cosgaisean cùraim-chloinne no cùraim aon turais no geàrr-thìde.

Chan eil an liosta seo iomlan. Bu chòir dhuibh innse dhuinn dè tha a dhìth oirbh gus a’ ghnìomhachd san tagradh agaibh a lìbhrigeadh. 

Thoiribh fa-near gum measar cosgaisean cùraim-chloinne mar shochair air an cuirear cìsean, is ged a bheir VACMA na cosgaisean air ais thugaibh, bidh e an urra ribhse seo aithris do HMRC. Chan urrainn dhuinn taic a chumail ri cosgaisean leantainneach airson cùram-chloinne no cùram a tha ann mar-thà agus nach eil ceangailte gu dìreach ri gnìomhachdan pròiseict sònraichte no ri leasachadh sgilean. 

Dè tha sibh a’ ciallachadh le Teicneòlas Taice? 
Tha an abairt ‘teicneòlas taice’ air a chleachdadh airson bathar no siostaman a tha a’ toirt taic do, agus a’ cuideachadh, dhaoine le ciorraman, gluasad cuibhrichte no ciorraman eile gus gnìomhan a choileanadh a dh’fhaodadh a bhith duilich no do-dhèanta mur a b’ e sin. Mar eisimpleir, bathar-bog airson cainnt gu teacsa.

Chan eilear a’ meas innealan leithid laptopan agus tablaidean mar ‘theicneòlas taice’ agus chan urrainnear an cur anns an iarrtas ach a-mhàin mura leig am bathar-cruaidh làithreach leibh gus teicneòlais taice ùr a stàladh a tha a dhìth gus am pròiseact/gnìomhachd agaibh a lìbhrigeadh. Mar eisimpleir, mur eil an RAM no cuimhne an CPU cumhachdach gu leòr.   

Coltach ri cosgaisean ruigsinneachd a tha air an toirt seachad le sgeamaichean eile leithid Ruigsinneachd gu Obair agus Cuibhreann Oileanach le Ciorraman, cha toirear seachad cead ach gus an t-inneal cosg-èifeachdaiche aig a bheil na sònrachaidhean a dh’fheumar gus an teicneòlas taic sònraichte a ruith.   

Ma tha sibh ag iarraidh taic gus inneal leithid laptop no tablaid a cheannach airson a' phròiseict agaibh, feumaidh sibh an teicneòlas agus modail an inneil a tha a dhìth oirbh a shònrachadh, le mìneachadh air mar a choileanas iad feumalachdan an neach a bhios gan cleachdadh, mus tèid seo aontachadh. 

Dè an t-suim as urrainn dhomh iarraidh airson Cosgaisean Ruigsinneachd Pearsanta?
Chan eil crìoch air an t-suim a dh’fhaodas sibh iarraidh airson Cosgaisean Ruigsinneachd Pearsanta, ach feumaidh na cosgaisean a thèid iarraidh a bhith ceangailte gu dìreach ris a’ ghnìomhachd a tha thu a’ moladh. Leis gur e poitean maoineachadh beag a th’ annta seo, tha còir aig a’ phannal tabhartas nas lugha a thabhann a dh’ionnsaigh Chosgaisean Ruigsinneachd Pearsanta. 

A bheil stiùireadh ann air na bu chòir pàigheadh do Luchd-obrach taice?
Chan eil stiùireadh ùghdarrasail ann mu ìrean pàighidh Luchd-obrach Taice, ach dh’fhaodadh an goireas a leanas a bhith feumail: Ìrean Pàighidh airson Luchd-obrach Cothrom air Obair

A rèir rùn Alba Chruthachail taic a chumail ri Obair Chothromach, bhiomaid an dùil gum faigh duine sam bith a tha a' toirt seachad nan seirbheisean sin am Fìor Thuarastal Bith-beò. Thoir an aire nach eil sinn a’ moladh a bhith cleachd ìrean-pàighidh luchd-ealain airson dreuchdan Luchd-obrach Taice. 

Am faod mi buidseat a bharrachd iarraidh gus am bi am pròiseact agam ruigsinneach do luchd-èisteachd? 
Chan fhaod. Cha beachdaich sinn ach air iarrtasan airson Cosgaisean Ruigsinneachd Pearsanta, a tha co-cheangailte ri bacaidhean a thoirt air falbh dhuibh fhèin mar neach fa leth no do phrìomh cho-obraiche sa phròiseact agaibh. ’S ann fo chosgaisean ruigsinneachd coitcheann a tha cosgaisean co-cheangailte ri bhith a’ toirt air a’ phròiseact agaibh a bhith ruigsinneach do luchd-amais no com-pàirtichean agus bu chòir gu bheil am prìomh bursaraidh gan còmhdachadh. Bidh iad a’ gabhail a-steach rudan leithid fo-thiotalan a chur ann agus cleachdadh ionadan ruigsinneach. 

A bheil Cosgaisean Ruigsinneachd Pearsanta a’ gabhail a-steach siubhal agus àite-fuirich? 
Sa mhòr-chuid de chùisean cha mheasar cosgaisean siubhail agus àite-fuirich mar Chosgaisean Ruigsinneachd Pearsanta. San fharsaingeachd, thathas gam meas mar phrìomh chosgaisean a’ phròiseict agus bu chòir gum bi am bursaraidh gan còmhdachadh. Ach, ma tha sibh b/bodhar, ciorramach, le iomasgarachd-niùro, ma tha tinneas sìor-bhuan no staid-slàinte fad-ùine oirbh dh’fhaodadh gum bi cosgaisean nas àirde agaibh airson àite airson siubhail is àite-fuirich. Mas e seo a’ chùis, faodaidh sibh na cosgaisean a bharrachd seo a chur fo Chosgaisean Ruigsinneachd Pearsanta. Mar eisimpleir, ma tha sibh feumach air Neach-taic Pearsanta a bhios còmhla riubh, tagsaidhean dhan/bhon cheann-uidhe agaibh no àite-fuirich a bharrachd do neach-cùraim. 

Ciamar a dh’iarras mi Cosgaisean Ruigsinneachd Pearsanta? 
Nuair a tha sibh a’ lìonadh an fhoirm-iarrtais thèid fhaighneachd dhuibh nam bu thoil leibh taic le Cosgaisean Ruigsinneachd Pearsanta. Iarraidh sinn oirbh beagan fiosrachaidh a thoirt dhuinn mu na Cosgaisean Ruigsinneachd Pearsanta a tha sibh ag iarraidh agus geàrr-chunntas a thoirt seachad air an t-sùim a dh’iarr sibh. 

A bheil àite sam bith eile às am faigh mi taic le Cosgaisean Ruigsinneachd Pearsanta? 
Is dòcha gum faod sibh tagradh airson taic bho mhaoin Cothrom air Obair Riaghaltas na RA, a dh’fhaodas cuideachadh le cuid de cosgaisean a bharrachd den obair agaibh a dhèanamh, no siubhal gu, à agus rè ur n-obair ma tha sibh ciorramach. Tha barrachd fiosrachaidh air Cothrom air Obair ri fhaighinn air làrach-lìn Riaghaltas na RA. 

Am feum mi teisteanas foirmeil sam bith gus iarrtas a chur a-steach? 
Chan fheum sibh teisteanas foirmeil sam bith gus cur a-steach. Ach, bidh agaibh ri sealltainn gu bheil sibh nur neach-ealain no neach-cruthachaidh gnìomhach. Tha sinn an dùil gum bi luchd-iarrtais air cruinneachadh obrach a thoirt gu buil agus gun urrainn dhaibh dearbhadh gu bheil iad air an cuid obrach a thaisbeanadh gu poblach roimhe. Mar eisimpleir, tro thaisbeanaidhean poblach, fèilltean obair-chiùird, tachartasan-cluiche, òraidean, tachartasan no pròiseactan le com-pàirt shòisealta. 

Dè tha sibh a’ ciallachadh leis an abair ‘cleachdadh’? 
Tha sinn a’ cleachdadh a’ bhriathair ‘neach-ealain/ciùird gnìomhach’ a chiallachadh neach-ealain no neach-ciùird a tha ag obair gu cunbhalach agus aig a bheil eòlas air taisbeanadh no ruighinn a’ phobaill leis an cuid obrach. Mar eisimpleir, tro thaisbeanaidhean poblach, fèill obair-chiùird, tachartasan-cluiche, òraidean, tachartasan no pròiseactan le còm-pàirt shòisealta. Cha toir sinn maoineachadh do luchd-ealain/ciùird aig nach eil eòlas air a bhith a’ taisbeanadh an cuid obrach gu poblach, no a bhios a' taisbeanadh an cuid obrach tro na meadhanan sòisealta a-mhàin. 

Tha mise nam cheumnaiche ùr, am faod mi an teisteanas agam a shealltainn mar fhianais gu bheil mi air cruinneachadh obrach a dhèanamh? 
Faodaidh sibh an taisbeantas ceuma agaibh a shealltainn mar fhianais gu bheil sibh air cruinneachadh obrach a thoirt gu buil. Ach, is dòcha gum bi sibh cuideachd ag iarraidh beagan eisimpleirean a chur ann de dh’obair a tha sibh air dèanamh bho cheumnaich sibh.

An urrainn do dh’oileanaich iarrtas a chur a-steach airson VACMA? 
Chan urrainn do dh’oileanaich a tha ann am foghlam làn-thìde iarrtas a chur a-steach airson VACMA. Ma tha sibh nur n-oileanach pàirt-thìde, faodaidh sibh cur a-steach ach feumaidh sibh dearbhadh gu bheil sibh pàirt-thìde agus nach eil a’ ghnìomhachd dha bheil sibh a’ cur a-steach na thaic don obair oilthighe agaibh. 

Mar is trice bhiodh dùil againn ri seo a nochdadh tro litir bhon stiùiriche agaibh, bho oide no cuideigin leis an aon ìre de thuigse air an obair agaibh, gu h-àraid ma tha cuspairean an rannsachaidh agus am pròiseact no gnìomhachd dha bheil sibh a’ cur a-steach a’ tar-lùbadh. Dh’fhaodadh gun urrainn dhuibh seo a nochdadh cuideachd le bhith a’ cur sgana den litir matriculation agaibh na chois ma tha e a’ sealltainn gu soilleir raon a’ chuspair agaibh agus an inbhe phàirt-thìde agaibh. 

Cha toir VACMA taic do dh’oileanaich leis na cosgaisean bith-beò, cìsean oideachais no cosgaisean co-cheangailte ri prògraman foghlaim làn-thìde, fad-ùine, foirmeil no creidseach san RA no thall-thairis. Airson barrachd fiosrachaidh air ionmhas oileanaich ann an Alba, rachaibh gu: Fiosrachadh Oileanaich Alba. 

An urrainn dhomh cuir a-steach gu VACMA gus taobh ùr den chleachdadh agam a leasachadh? 
’S urrainn, ’s e adhbhar an sgeama VACMA seo gus taic a chumail ri luchd-ealain agus luchd-ciùird anns an leasachadh cruthachail agus proifeiseanta aca. Faodaidh seo a bhith a' gabhail a-steach beachdan is pròiseasan ùra a chur gu deuchainn. Bu chòir dhuibh ge-tà a bhith a’ mìneachadh ciamar a tha a’ gnìomhachd a tha sibh a’ moladh co-cheangailte ris an obair a rinn sibh roimhe. Ma tha sibh a’ cur a-steach airson taic gus earrann ùr den chleachdadh agaibh a leasachadh (m.e. ma tha sibh nur neach-peantaidh ag iarraidh obair ìomhaighean gluasadach a leasachadh) bu chòir dhuibh mìneachadh carson. Faodaidh e a bhith na chuideachadh dhan phannal a bhith a’ tuigsinn ceann-uidhe ur n-obrach ma chuireas sibh dealbhan na chois de dheuchainneachd.

Am faod mi cuir a-steach airson pròiseact co-obrachail le neach-ealain eile? 
Faodaidh sibh iarrtas a chur a-steach gus obair còmhla ri neach-ealain eile. Ma tha sibh a’ cur co-mholadh a-steach feumaidh cuideigin a bhith aig an stiùir. Air ìre phractaigeach tha seo a’ ciallachadh gum faigheadh iad is gun stiùireadh iad fhèin na maoinean. 

Ma tha sibh a’ cur a-steach iarrtasan fa leth (dhan aon sgeama no sgeamaichean diofraichte) gus na cosgaisean agaibh fhèin a mhaoineachadh, bu chòir dhuibh measadh a dhèanamh air na cunnartan a thaobh na dòigh-obrach seo agus mìneachadh air a' bhuaidh a bheireadh e mura shoirbhicheas le fear de na h-iarrtasan. 

Am faod mi cuir a-steach do VACMA airson gnìomhachd a tha taobh a-staigh pròiseact nas motha? 
Faodaidh sibh a chur a-steach do VACMA airson gnìomhachd a tha taobh a-staigh pròiseact nas motha. Ach, feumaidh sibh a bhith soilleir mun ghnìomhachd dhan toir bursaraidh VACMA taic agus mar a bhios e na bhuannachd dhan leasachadh chruthachail agaibh. 

Am bu chòir dhan phròiseact agam a bhith a’ tachairt ann an Alba? 
Ged a dh’fheumas luchd-iarrtais a bhith stèidhichte ann an Alba, faodaidh am pròiseact tachairt an àite sam bith. Ma tha siubhal taobh a-staigh na RA no thall-thairis an lùib a’ mholaidh agaibh, bu chòir dhuibh innse dhuinn mar a bheachdaicheas sibh air agus mar a lughdaicheas sibh buaidh air na h-àrainneachd tron phlanadh agaibh.

Am faod mi am bursaraidh a chleachdadh gus uidheamachd is stuthan a cheannach? 
Faodaidh sibh bursaraidh VACMA a chleachdadh gus uidheamachd is stuthan a cheannach cho fad ’s as urrainn dhuibh mìneachadh mar a bheir iad seo taic dhan leasachadh cleachdaidh cruthachail agaibh. Ma tha ceannach uidheamachd ùr airson ‘s gum bi an cleachdadh agaibh nas ion-obrachail gu coimeirsealta no nas prothaidiche, cha bhi e na phrìomhachas airson taic. 

An urrainn dhomh cur a-steach airson maoinean gus obair a thaisbeanadh, leithid cosgaisean frèamaidh is canabhais? 
Tha VACMA ga dhealbhadh gus taic a chumail ri leasachadh cruthachail is deuchainneachd. Chan eil iarrtasan a tha airson cosgaisean frèamaidh is taisbeanaidh a-mhàin ion-roghnach.
 
An urrainn dhomh cur a-steach gus làrach-lìn a dhèanamh no airson gnìomhachdan margaidheachd? 
Chan eil iarrtasan le fòcas gu ìre mhòr air margaidheachd is cosgaisean làraich-lìn ion-roghnach airson taic. Thathar a’ meas ion-roghnach iarrtasan sa bheil beagan chosgaisean margaidheachd is làraich-lìn mar phàirt de phròiseact no gnìomhachd nas fharsainge, ach bu chòir dhaibh cuimseachadh air leasachadh a’ chleachdaidh chruthachail agaibh.

An urrainn dhomh iarrtas a chur a-steach do VACMA airson cosgaisean tòiseachaidh no leasachaidh gnìomhachais? 
Cha toir VACMA taic do chosgaisean a tha co-cheangailte ri tòiseachadh is leasachadh gnìomhachais. Bu chòir do dhaoine fa leth a tha a’ sireadh taic gus an gnìomhachas aca a thòiseachadh no a leasachadh a dhol gu Business Gateway. 

An urrainn dhomh cuir a-steach airson bursaraidh VACMA gus iarrtas a dhèanamh airson na Maoin Fosgailte do Dhaoine fa Leth?
Tha VACMA ga dhealbhadh gus taic a chumail ri leasachadh cruthachail is deuchainneachd. Cha toir e taic do neach fa leth gus iarrtas maoineachaidh a dhèanamh airson maoin Alba Chruthachail eile. Ach, gabhaidh VACMA a chleachdadh gus beachdan no modhan deuchainn a chruthachadh a dh’fhaodadh sibh leasachadh barrachd an uair sin bho mhaoin Alba Chruthachail eile, leithid a’ Mhaoin Fhosgailte do Dhaoine fa Leth. 

An urrainn dhomh cuir a-steach airson VACMA airson taic gus pròiseact coimhearsnachd a libhrigeadh ma tha cleachdadh com-pàirteach agam? 
Cha beachdaich sinn ach air pròiseactan coimhearsnachd a tha air am fèin-tòiseachadh agus nam pàirt de chleachdadh ealain a tha an sàs gu sòisealta no com-pàirteachail. Ri linn adhbhar na maoin seo, feumaidh iarrtasan a shealltainn mar a bheir am pròiseact no gnìomh buaidh air an leasachadh chruthachail is phroifeasanta agaibh. 

Chan eil iarrtasan airson maoineachadh gus pròiseact coimhearsnachd no foghlaim a libhrigeadh às leth buidheann ion-roghnach airson taic. 

An urrainn do luchd-dealbhaidh is dealbhaichean-grafaigeach a chur a-steach do VACMA? 
Cha toir a’ mhaoin seo taic do dhealbhadairean grafaigeach. Faodaidh sgead-dheabhaichean tagradh a dhèanamh mas urrainn dhaibh dearbhadh gu bheil iad ri cleachdadh cruthachail neo-eisimileach a bharrachd air obair do chliantan.

Am bi VACMA a’ cumail taic ri ciùird-dualchais? 
Tha sgilean ciùird thraidiseanta is dualchais cudromach air sgàth ’s an toraidh chruthachail aca agus an ceangail ri dualchas cultarach nach gabh a bhuntainn ris agus bu chòir taic a chumail riutha is an cumail tèarainte. Tha VACMA a’ cumail taic ri pròiseactan ciùird traidiseanta agus dualchais sa bheil eileamaid leasachaidh. Feumaidh luchd-iarrtais shealltainn gu bheil iad a’ leasachadh an cuid sgilean no a’ cruthachadh obair ann an dòighean ùra no innleachdach. Cha bhi VACMA a’ cumail taic ri pròiseactan a tha a’ cuimseachadh a-mhàin air ath-chruthachadh nithean no dealbhaidhean a tha am bith. 

